# STCW Kompetanse.

STCW koden tabell A II/1 Bruk av radar/ARPA for å opprettholde navigerings sikkerhet.

# Læremål for øvelsen.

Studenten skal kunne bruke radar til sikker navigering, herunder;

* Planlegge og forberede seg i kart for
  + å finne gode navigasjonsobjekter for radarposisjonering
  + å sette ut parallellindeks-linjer (PI-linjer)
  + å bruke turnrateteknikker.
* Anvende PI-linjer, navigasjonsobjekter og teknikk for konstant svingradius for å opprettholde sikker navigering under seilasen.

# Studentens oppgaver.

Forberedelser:

I henhold til periodeplan. Les ”Weelhouse Poster”.

Planlegg sikker seilas i kart med bruk av PI-linjer, konstant svingradius inkludert ”wheel over” punkt.

Planlegg også hvilke navigasjons-objekt du skal bruke til posisjonskontroll med radar.

Gjennomføring:

* Still inn autopilot med korrekt turnradius.
* Overvåk og gjennomfør sikker seilas herunder;
  + Posisjonskontroll med radar ca. hvert kvarter.
  + Kontroll av skipets plassering i leden/kurslinjen med bruk av PI-linjer.
  + Kontroll av større kursendringer med radar.
* Oppretthold et korrekt, ryddig og oversiktlig kartarbeid.
* Bruk autopilot/selvstyreanlegget i sving.

Etterarbeid:

Individuell skriftlig refleksjon.

#### Scenario.

# Situasjon.

Fartøyet har oppholdt seg i Bjørnafjorden på grunn av maskinproblemer. Alt skal nå være reparert og skipet er på vei ut via Korsfjorden for å fortsette seilasen nordover mot Trondheim.

Skipet har 16 mann om bord og er forventet å legge til kai i Trondheim 4. oktober kl 1100 lokal tid. Det er ingen farlig last om bord.

Når øvelsen stater er det den 3. oktober 2017 og skipsuret viser 0900 lokal tid.

Skipets styrer for øyeblikket kurs 270° med beordret fart ”Full Ahead” i posisjon   
N 60° 07’ Ø 005° 27’.

Kursene settes fra startposisjon og ut Korsfjorden til du er tvers av Marsteinen fyr.

Feilvisning gyro = 0°

# Fartøysdata.

|  |  |  |
| --- | --- | --- |
| Bulk/Konteiner. | | Skipsnavn – kallesignal |
|  | |  |  | | --- | --- | | Depl. | 56927 t | | Length | 199 m | | Beam | 31 m | | Draft | 12,02 m | | Speed | 16,5 kn | | Engine | 1 | | Thrusters | 2 | |  |  | | Bro A: Arcturus – c/s LKAA  MMSI nr 257125001 |
| Bro B: Bellatrix – c/s LKAB  MMSI nr 257125002 |
| Bro C: Capella – c/s LKAC  MMSI nr 257125003 |
| Bro D: Denebola - c/s LKAD  MMSI nr 257125004 |

# Meteorologiske og oseanografiske data.

|  |  |  |
| --- | --- | --- |
| Lufttemperatur: +11° | Lufttrykk: 1005 hPa | Sjøtemperatur: +9° |
| Sikt: God | Vind: SV 10 m/s | Bølgehøyde: 1 m |
| Skyer: Altostratus | Nedbør: Ingen | Strøm: Varierende. |

# Navigasjonsutstyr som brukes.

Alt unntatt ECDIS og ARPA delen av radar.